12262004 | Jaarboeke 2018 | Universiteit van Pretoria
Program: PhD Argitektuur
12262004 Fakulteit Ingenieurswese, Bou-omgewing en Inligtingtegnologie Minimum duur van studie: 2 jaar Totale krediete: 360
‘n PhD-student moet ’n proefskrif voorlê wat oor ’n onderwerp uit die argitektuur-dissipline handel en wat bewys lewer van gevorderde oorspronklike navorsing en/of kreatiewe werk wat ’n werklike en beduidende bydrae tot die kennis en/of praktyk van argitektuur lewer.
’n Kandidaat met ’n magistergraad in argitektuur of die MSc (Toegepaste Wetenskap)-graad van die Universiteit van Pretoria, word tot doktorale studie toegelaat.
Die Departementshoof mag van ’n kandidaat, wat oor ’n gedoseerde magister-graad beskik, vereis om aanvullende modules voor die aanvang van studies te slaag.
‘n Geskrewe of mondelinge doktorale eksamen is verpligtend en handel oor die inhoud van die proefskrif sowel as die vakgebied waarop die proefskrif gebaseer is.
Proefskrif: Argitektuur 990